# Martí Estruch i Axmacher

Martí Estruch i Axmacher (Lovaina, Flandes, 8 de novembre de 1968) és un periodista i diplomàtic català. Fou delegat oficial de la Generalitat de Catalunya a Berlín (Alemanya) entre 2008 i 2012. Entre octubre de 2012 i febrer de 2014 fou director del Programa Internacional de Comunicació i Relacions Públiques Eugeni Xammar del Govern de Catalunya. Des de llavors, treballa al Consell de Diplomàcia Pública de Catalunya (DIPLOCAT) i col·labora al mitjà digital Vilaweb.

## Biografia

Estruch ha estat director d'Anàlisi i Prospectiva de la Universitat Oberta de Catalunya (UOC). També fou cap de redacció de VilaWeb. Del 22 de setembre de 2003 fins al 16 de gener de 2005 desenvolupà el càrrec de cap de Comunicació i Premsa del Departament d'Universitats, Recerca i Societat de la Informació de la Generalitat de Catalunya.
Anys més tard, el 1r d'abril de 2008 fou nomenat delegat oficial de la Generalitat a Berlín, delegació de nova creació amb la voluntat d'enfortir la presència institucional a Alemanya. Concretament, la seu s'inaugurà el 4 d'abril i se situa al número 18 de Charlottenstrasse del districte 'Newspaper Area'. El desembre de 2011 fou anunciada públicament la destitució del càrrec i oficialment reconeguda el 23 de gener de 2012. Un mes abans del relleu, estava previst que fos donat d'alta en règim laboral per tal de reduir el nombre d'alts càrrecs, simplificar estructures i dotar-les de major transparència.
El 3 d'octubre de 2012 fou nomenat director del Programa Internacional de Comunicació i Relacions Públiques Eugeni Xammar del Govern de Catalunya fins al febrer de 2014, quan fou succeït per Jaume Clotet. A partir d'aquell moment, passà a treballar al Consell de Diplomàcia Pública de Catalunya i continuà com a col·laborador habitual de Vilaweb.
A principis de 2013 publicà l'obra Joan Fuster i Barcelona, un recull il·lustratiu dels viatges i les estades de Fuster al Cap i Casal, a través de documents i fotografies.

## Referències

* ↑ «Acords de Govern: 19 de desembre de 2006» p. 25. Generalitat de Catalunya.
* ↑ «Butlletí UOC». UOC, 2008. [Consulta: 27 novembre 2023].
* ↑ Memòria del DURSI 2003, Generalitat de Catalunya, juny 2004.
* ↑ DOGC núm. 4302, Generalitat de Catalunya, 17 de gener 2005.
* ↑ DOGC núm. 5090, Generalitat de Catalunya, 13 de març 2008.
* ↑ Martí Estruch, delegat de la Generalitat a Berlín, Vilaweb.com, 1 d'abril 2008.
* ↑ El vicepresident de la Generalitat inaugura la Delegació del Govern a Alemanya per "elevar el nivell polític" de l'acció exterior catalana Arxivat 2008-04-17 a Wayback Machine., Generalitat de Catalunya, 4 d'abril 2008.
* ↑ La Generalitat de Catalunya inaugura a Berlín la seva primera delegació a l'exterior Arxivat 2008-04-08 a Wayback Machine., Vilaweb.com, 4 d'abril 2008.
* ↑ El vicepresident de la Generalitat inaugura la Delegació del Govern a Alemanya, a Berlín Arxivat 2008-04-08 a Wayback Machine., Secretaria d'Afers Exteriors de la Generalitat de Catalunya, 2 d'abril 2008.
* 1 2 «El Govern destituirà el seu delegat a Berlín, Martí Estruch». 324.cat, 08-12-2011. [Consulta: 23 març 2013].
* ↑ «En reconeixement de Martí Estruch». Ara.cat. Arxivat de l'original el 2016-03-03. [Consulta: 23 març 2013].
* ↑ «El periodista Jaume Clotet substitueix Martí Estruch al capdavant del Programa Eugeni Xammar». Ara. ACN, 26-02-2014.
* ↑ «El periodista Martí Estruch reivindica Joan Fuster». Gencat.cat, 10-01-2013. [Consulta: 23 març 2013].
* ↑ «Martí Estruch recull en un llibre la relació de Joan Fuster amb Barcelona». LaVeuPV.com, 11-01-2013. [Consulta: 23 març 2013].